
· Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00pm Dé Luain, 28ú Lúnasa 2023. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, i dteannta le cóipeanna scanta de Cháilíochtaí Oideachais ábhartha a sheoladh trí ríomhphost chuig recruitment@galwaycity.ie mar dhoiciméad PDF nó Word AONAIR AMHÁIN (seachas doiciméid scanta aonair) faoi 4.00pm Dé Luain, 28ú Lúnasa 2023.  Cinntigh go bhfuil “Cartlannaí scríofa sa bharra ábhair

· Tabhair faoi deara nár chóir go mbeadh r-phost agus ceangaltáin níos mó ná 15mb i méid.  Tá sé de fhreagracht ar an iarratasóir a chinntiú nach sáraíonn an ríomhphost agus na ceangaltáin na teorainneacha méide.  

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh agus ní mór  4 Chóip a bheith san áireamh ann i.e. 1 chóip bhunaidh agus 3 chóip den fhoirm iarratais,  mar aon le 4 chóip de Cháilíochtaí Oideachais ábhartha, ní mór í a chur isteach  faoi  4.00pm Dé Luain, 28ú Lúnasa 2023.

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.

· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.


	Post Mar Cartlannaí
CÚLRA
Is í Comhairle Cathrach na Gaillimhe an t-údarás atá freagrach as Rialtas Áitiúil i gCathair na Gaillimhe. Tá an cheanncheathrú corparáideach lonnaithe i Halla na Cathrach, Bóthar an Choláiste, Gaillimh.
Mar an t-údarás áitiúil don cheathrú cathair is mó in Éirinn – mar cheannaire cultúir, oideachais agus gnó - cuireann Comhairle Cathrach na Gaillimhe seirbhísí ar fáil do thart ar 84,000 duine trí bhuiséad ioncaim €113 milliún in 2023.
Cuireann Comhairle Cathrach na Gaillimhe raon éagsúil seirbhísí ar fáil ar fud na cathrach. I measc na bpríomhréimsí seirbhísí tá Pleanáil, Tithíocht, Forbairt Pobail, Iompar, Comhshaol, Áineas & Taitneamhachtaí. Stiúrann sí freisin forbairt gheilleagrach agus tairiscint turasóireachta na cathrach agus oibríonn sí gach lá ag an leibhéal áitiúil chun ár bpobail a neartú. Tá Comhairle Cathrach na Gaillimhe ag croílár de thairiscint ealaíon agus cultúir na cathrach. Tacaíonn seirbhísí inmheánacha leis na hoibríochtaí seo lena n-áirítear feidhmeanna TFC, Corparáideach, Airgeadais agus Acmhainní Daonna.

RÓL AN CHARTLANNAÍ

Fáiltíonn Comhairle Cathrach na Gaillimhe roimh iarratais ó dhaoine a bhfuil na cáilíochtaí cuí acu, ar mian leo go mbreithneofaí iad lena gcur ar phainéal ónar féidir folúntais shealadacha agus bhuana do Chartlannaí a líonadh le linn shaolré an phainéil.

Oibreoidh an Cartlannaí le gach rannóg i gComhairle Cathrach na Gaillimhe chun próisis agus córais bhainistíochta faisnéise corparáideacha agus rannacha éifeachtacha a chur ar bhun agus a chothabháil d’fhonn saolré taifead a bhainistiú go héifeachtach i bhformáid dhigiteach agus pháipéir araon.

Tá Comhairle Cathrach na Gaillimhe freagrach as an tseirbhís cartlainne a chur ar fáil faoi Alt 80 den Acht Rialtais Áitiúil 2001. Tá an tseirbhís freagrach freisin as saineolas bainistíochta taifead agus tacaíocht a sholáthar don eagraíocht chun tacú le seachadadh éifeachtach seirbhísí. Tá sé mar aidhm ag an tseirbhís chartlainne cartlann mhór dhigiteach a tháirgeadh mar phríomh-mhodh chun rochtain a thabhairt don phobal ar na bailiúcháin chartlainne. Príomhfhreagracht éabhlóideach is ea Caomhnú Digiteach agus beidh obair le comhghleacaithe i TFC agus go seachtrach ina ghné de.















DUALGAIS AGUS FREAGRACHTAÍ




Cuimsíonn an ról príomhfhreagracht a ghlacadh as cartlanna agus as bainistíocht taifead.

Beifear ag súil go gcomhlíonfaidh cartlannaí an liosta neamh-uileghabhálach dualgas seo a leanas:

· Seirbhísí tosaigh cartlainne/bainistíochta taifead a chur ar fáil don phobal agus do Chomhairle Cathrach na Gaillimhe, ar bhealach duine le duine agus trí gach bealach cumarsáide atá ann.
· Cuimsíonn an ról príomhfhreagracht a ghlacadh as cartlanna agus as bainistíocht taifead.
· Seirbhísí cartlainne tosaigh don phobal a riaradh ó la go lá.
· Dualgais chartlannaithe gairmiúla a chomhlíonadh de réir mar is gá lena n-áirítear suirbhéireacht, próiseáil agus liostú bailiúcháin oifigiúla agus phríobháideacha.
· Ceannaire tionscadail ar Thionscadal Tras-Rannach Bainistíochta & Coinneála Doiciméad lena n-áirítear cláir bhainistíochta taifead cuí a chur ar bun do thaifid reatha.
· Tacaíocht leanúnach a thabhairt d’fhostaithe Chomhairle Cathrach na Gaillimhe, i bhfeidhmiú an Bheartais Náisiúnta Coinneála lena n-áirítear nósanna imeachta cearta a chinntiú maidir le déileáil le fadhbanna ó lá go lá agus riachtanais oiliúna agus forbartha a aithint de réir mar is cuí.
· An próiseas curtha de láimh taifead a bhainistiú d’fhonn cur de láimh tráthúil ar taifeadd neamh-chartlainne a chinntiú de réir RGCS agus an Bheartais Náisiúnta Coinneála.
· Beartas agus cleachtas bainistíochta taifead ardchaighdeáin a chur i bhfeidhm ar fud na heagraíochta rud atá ríthábhachtach chun córas bainistíochta doiciméad uile-fhiontar a chur i bhfeidhm go rathúil.
· Rochtain chuí ar chartlanna a sholáthar de réir Alt 80 den Acht Rialtais Áitiúil 2001 d’úsáideoirí inmheánacha agus seachtracha.
· Cartlanna Digiteacha Chomhairle Cathrach na Gaillimhe a bhainistiú agus a mhéadú d’fhonn rochtain phoiblí ar líne ar na bailiúcháin bhunaidh a uasmhéadú.
· Oibriú le páirtithe leasmhara inmheánacha agus seachtracha chun straitéis agus clár um Chaomhnú Digiteach a fhorbairt agus a chur i bhfeidhm do thaifid phoiblí dhigiteacha agus do chórais choinneála taifead araon.
· Cartlanna digiteacha a ullmhú, a phróiseáil agus a bhainistiú ag baint úsáide as córais/bogearraí cuí; comhairle a thabhairt maidir le formáidí, modh aistrithe, caighdeáin mheiteashonraí.
· Cartlanna a mheas agus a roghnú le haghaidh caomhnú agus digitiú tosaíochta.
· Socruithe a chur i bhfeidhm chun taifid a bhfuil luach cartlainne acu a chaomhnú go buan.
· Tacú leis an Oifigeach Riaracháin nó leis an Oifigeach Sinsearach ainmnithe in Aonad Rialachais Faisnéise Chomhairle Cathrach na Gaillimhe.
· Gach gné de chothabháil áitribh agus de thimpeallachtaí stórála taifead a bhainistiú, lena n-áirítear soláthar agus seachadadh leanúnach ullmhachta maidir le tubaistí do na páirtithe leasmhara go léir.
· Iarratais ar chúnamh deontais a ullmhú.
· A chinntiú go gcloítear go hiomlán le beartais agus nósanna imeachta uile na heagraíochta lena n-áirítear nósanna gearán agus smachta, bainistíocht feidhmíochta agus bainistíocht tinrimh.
· Cumarsáid agus idirchaidreamh éifeachtach a dhéanamh le fostaithe, maoirseoirí agus bainisteoirí i rannóga eile, le bainisteoirí sinsearacha agus le custaiméirí maidir le cúrsaí oibriúcháin do Chomhairle Cathrach na Gaillimhe.
· Tuarascálacha a thiomsú, a ullmhú agus a thíolacadh de réir mar is gá, lena n-áirítear ullmhú tuarascálacha nó litreacha, a d’fhéadfadh a bheith íogair agus/nó faoi rún.
· Tacú le dea-chleachtais a chur i bhfeidhm maidir le tuairisciú trédhearcach agus cumarsáid chun seirbhísí cuntasacha a sholáthar i gComhairle Cathrach na Gaillimhe.
· Cúnamh a thabhairt maidir le tuiscint agus léirmhíniú ar bheartais agus ar nósanna imeachta na Comhairle d’fhostaithe ina réimse freagrachta agus do chustaiméirí de réir mar is cuí.
· Dualgais a chomhlíonadh le tuiscint shoiléir ar réadúlacht pholaitiúil agus comhthéacs an údaráis áitiúil.
· Sainchúnamh riaracháin agus tacaíocht a sholáthar i seachadadh tionscadal de réir mar is gá.
· Feidhmíocht agus seachadadh seirbhíse a bhainistiú de réir na gcaighdeán ionchais de réir spriocanna, pleananna agus beartas.
· Aon dualgais eile ar leibhéal agus freagracht chomhchosúil a chomhlíonadh, de réir mar a theastaíonn, nó mar a shanntar, ó am go chéile.








CÁILÍOCHTAÍ DON PHOST MAR CARTLANNAÍ





1. Carachtar: 
Caithfidh gach iarrthóir a bheith mar dhuine ar dhea-phearsanacht

2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.













4.	Oideachas, Oiliúint, Taithí, srl.
Ní mór do gach iarrthóir, ar an spriocdháta chun foirmeacha iarratais comhlánaithe a fháil:

· Bunchéim a bheith agat i ndisciplín ábhartha, i mBainistíocht Cartlainne nó i mBainistíocht Taifead
· Taithí iarcháilíochta shásúil dhá bhliain ar a laghad a bheith agat in obair chartlainne agus i gcórais TF bainistíochta taifead
· Taithí shásúil ábhartha a bheith agat ar obair chartlainne agus ar chórais TF bainistíochta taifead
· Eolas a bheith agat ar na timpeallachtaí dlíthiúla agus rialála faoina rialaítear cartlanna agus bainistíocht taifead, cosaint sonraí agus saoráil faisnéise.
· Scileanna anailíse den scoth a bheith agat
· Scileanna ríomhaireachta den scoth a bheith agat
· Scileanna bainistíochta ama den scoth a bheith agat
· Scileanna cumarsáide agus curtha i láthair den scoth a bheith agat

[bookmark: _Hlk135218695]*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.


Inmhianaithe
Tá sé inmhianaithe go léireodh iarrthóirí na nithe seo a leanas trína bhfoirm iarratais agus ag an agallamh:

· Sárscileanna cumarsáide, scileanna oibre foirne agus claonadh cruthaitheach maidir le réiteach fadhbanna
· Eolas inléirithe ar dhea-chleachtas gairmiúil agus ar chaighdeáin chuí maidir le bainistiú taifead agus cartlann
· Sárscileanna eagrúcháin agus sárchumas rudaí a chur in ord tosaíochta chomh maith le cumas ualaí oibre casta a bhainistiú. Eolas inléirithe ar cheanglais agus ar reachtaíocht reatha rialachais faisnéise, e.g. An tAcht um Chosaint Sonraí 2018, an tAcht um Shaoráil Faisnéise 2014, na Rialacháin um Rochtain ar Fhaisnéis faoin gComhshaol, an tAcht um Chóipcheart agus um Chearta Gaolmhara 2000 srl.
· Scileanna TFC den scoth a bheith acu lena n-áirítear inniúlacht agus bogearraí agus córais catalógaithe cartlainne
· Scileanna cumarsáide scríofa, labhartha agus scileanna curtha i láthair den scoth
· Cumas oibriú as a stuaim féin, an-eagraithe agus pointeáileach
· Taithí ar raon gníomhaíochtaí oibre a bhainistiú go rathúil ag an am céanna
· Sárchumas eagrúcháin agus cruthúnas ar obair chórasach agus chruinn go dtí seo
· Ardleibhéal spreagtha agus tiomantas do thorthaí agus do sheirbhís ardchaighdeáin
· Féin-spreagtha agus an cumas tosaíocht a thabhairt d'ualach oibre éagsúil agus spriocdhátaí a chomhlíonadh

Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.











































	INNIÚLACHTAÍ DON PHOST

Leagtar síos na príomhinniúlachtaí don phost sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.

	Eolas speisialaithe, Saineolas agus Féinfhorbairt 

	· Tuiscint shoiléir aige/aici ar róil, ar chuspóirí agus ar spriocanna an duine féin agus na foirne agus an chaoi a n-oireann siad d’obair an aonaid agus na Rannóige/hEagraíochta agus cuireann sé/sí seo in iúl go héifeachtach do dhaoine eile.
· Leibhéal ard saineolais agus eolas fairsing ar an Earnáil Phoiblí bainteach lena réimse oibre.
· Díríonn sé/sí ar fhéinfhorbairt, ag iarraidh feidhmíocht a fheabhsú.


	Treallús agus Tiomantas do Luachanna na Seirbhíse Poiblí

	· Féachann sé/sí le feidhmiú go seasta ag leibhéal ard.
· Tá sé/sí athléimneach agus coinníonn sé/sí leis/léi chun cuspóirí a bhaint amach, in ainneoin constaicí nó céimeanna ar chúl.
· Léiríonn sé/sí leibhéil arda treallúis, ag glacadh úinéireachta ar thionscadail agus ag léiriú neamhspleáchais.
· Léiríonn sé/sí solúbthacht agus oscailteacht d’athruithe.
· Tá sé/sí féin macánta agus iontaofa.
· Gníomhaíonn sé/sí le hionracas agus spreagann sé/sí seo i ndaoine eile. 

	Bainistiú agus Seachadadh Torthaí

	· Cumas faisnéis a bhailiú, a anailísiú agus a léirmhíniú ó fhoinsí ábhartha, ag cur raon fachtóirí criticiúla san áireamh, agus ag an am céanna ag aithint srianta ama.
· Déanann sé/sí cinntí stuama le réasúnaíocht dea-thomhaiste agus seasann sé/sí leo
· Ofrálann sé/sí réitigh chun cinn chun aghaidh a thabhairt ar fhadhbanna.
· Bainistíonn agus cuireann sé/sí gníomhaíochtaí iomadúla oibre chun cinn go rathúil.
· Tá sé/sí seiftiúil agus cruthaitheach, ofrálann sé/sí cuir chuige nuálacha agus fadhbanna á réiteach agus torthaí á mbaint amach
· Tá cur chuige loighciúil agus pragmatach aige/aici, baineann sé/sí na torthaí is fearr is féidir amach leis na hacmhainní atá ar fáil.

	Scileanna Idirphearsanta agus Cumarsáide

	· Cumas cumarsáid éifeachtach a dhéanamh le daoine eile, ag baint úsáide as an meán cuí chun a chinntiú go dtuigtear an teachtaireacht go soiléir.
· Úsáideann sé/sí eolas go héifeachtach chun tionchar a imirt ar dhaoine eile agus chun rudaí a áitiú orthu.
· Léiríonn sé/sí muinín agus diongbháilteacht san eolas a thugann sé/sí.
· Oibríonn sé/sí go héifeachtach ina (h)aonar nó mar bhall d’fhoireann.








PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil atá cosúil le post an Oifigigh Shinsearach Foirne, Grád VI (Imlitir EL 01/2023):

	PointE
	01/03/2023

	1
	€52,557

	2
	€53,811

	3
	€55,338

	4
	€58,213

	5
	€59,929

	LSI 1
	€62,063

	LSI 2
	€64,209



NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €52,557

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.


Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula
gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.









Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.





















	LEAGAN AMACH AN CHOMÓRTAIS 

Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 

leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  










































EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00pm Dé Luain, 28ú Lúnasa 2023. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

12
[image: A picture containing emblem, logo, symbol, trademark

Description automatically generated]	Cartlannaí
	
image1.jpeg




